Excellentissimo domino suo Ludovico, Dei gratia regi Francorum illustri, frater Johannes, humilis prior Virziliac., et frater Legerius, ejusdem loci subprior humilis, salutem et devotam in Domino caritatem. Dominationi vestre significamus quod in vasculo preciosi brachii gloriose Marie-Magdalenes, quod in monasterio nostro transmisistis per venerabilem virum magistrum Guillelmum, archidiaconum in ecclesia Paris., clericum vestrum, tot et tales sunt lapides preciosi: videlicet, decem et octo rubiz que fins que baloiz, viginti novem amarandes, tresdecim saphiri orientales, triginta due paelles; in vasculo mentonis et dentium sunt quatuor rubi-belois quatuor saphiri orientales, octo amarandes. Fuit, autem, factus isti compotus et distinctio lapidum predictorum per magistrum Johannem dictum Peniez, aurifabrum. Presentibus nobis et dicto domino archidiacono, cantore, quarto priore de Asconio, Johanne dicto Pelez, fratre Guillelmo Brigadelle, Johanne, grangiario de Insula, et alis monachis quampluribus Virziliaci; item presente magistro Angelo, clerico domini legati, magistro Andrea de Sancto-Germano, Symone Ysembardi et Guillelmo dicto Le Camus, burgensibus Virziliac., et aliis quampluribus, quorum nomina penitus ignoramus; in quorum omnium testimonium et notitiam sigilla nostra presentibus litteris duximus apponenda. Datum, anno Domini Mº CCº sexagesimo-septimo, die lune ante festum Beati-Laurencii.